
1. Základné údaje 
1.1. Číslo podľa štátneho zoznamu, ak je pridelené
Číslo podľa štátneho zoznamu nie je pridelené. Bude pridelené po vyhlásení chráneného územia.
1.2. Príslušnosť k európskej sústave chránených území a územiam medzinárodného významu
Územie bolo zaradené do národného zoznamu území európskeho významu výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“) pod označením SKUEV0138 Livinská jelšina. Územie nie je súčasťou ďalších území medzinárodného významu. Územie nie je súčasťou ďalších území medzinárodného významu.
1.3. Kategória a názov územia
Chránený areál (CHA) Livinská jelšina.
1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 
Rozhodnutím Komisie č. 2008/218/ES z 25. januára 2008 bol podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý aktualizovaný zoznam území európskeho významu v alpskom biogeografickom regióne, ktorého súčasťou je aj predmetné územie.
Na celom území platí 2. stupeň ochrany.
1.5. Celková výmera chráneného územia a jeho ochranného pásma 
Výnosom MŽP SR č. 3/2004-5.1 uvádzaná výmera územia 13,57 ha bola z dôvodu úpravy hraníc na parcelný stav (spresnenie hranice z minimalizáciou delenia parciel) zmenená na aktuálnu výmeru chráneného areálu –13,6848 ha. Ochranné pásmo chráneného územia nie je vyčlenené.

Obr.1: Vymedzenie CHA Livinská jelšina

1.6. Súčasný stav predmetu ochrany  
1.6.1. Prírodné pomery
  CHA Livinská jelšina leží v Trenčianskom kraji, v okrese Bánovce nad Bebravou, katastrálnom území Zlatníky.

Geomorfologické pomery

Podľa regionálneho geomorfologického členenia (Atlas krajiny Slovenskej republiky, Ministerstvo životného prostredia SR, 2002) patrí územie do provincie Západné Karpaty, subprovincie Vnútorné Západné Karpaty, oblasť Fatransko-Tatranská, celok Považský Inovec, podcelok Vysoký Inovec. Územie s hornatinovým reliéfom sa nachádza v nadmorskej výške 300-340 m n. m.

Geologické pomery

Celé územie zasahuje do flyšového pásma. Údolná niva je tvorená štvrtohornými nivnými sedimentami a splachmi. Územie patrí do klimatickej oblasti mierne teplej, mierne vlhkej s ročným úhrnom zrážok 700-800 mm.

Pôdy
V území sú vyvinuté pôdy kambizeme podzolové. Kambizeme sú trojhorizontové A-B-C pôdy vyvinuté zo zvetralín vyvretých, metamorfovaných a vulkanických hornín, prevažne nekarbonátových sedimentov paleogénu a neogénu, lokálne tiež z nespevnených sedimentov. Ich humusový A-horizont je v nižších polohách plytký a svetlý s malým obsahom humusu, vo vyšších, klimaticky extrémnejších nadmorských výškach v ňom narastá obsah surového kyslého humusu a tiež jeho hrúbka. 
Klimatické pomery

CHA patrí do klimatickej oblasti mierne teplej, mierne vlhkej s priemernou ročnou teplotou 6 – 8 °C s najvyššou teplotou v júli a najnižšou v januári. Ročný úhrn zrážok je 600 – 1000 mm. Mikroklimatické podmienky najvýraznejšie ovplyvňuje reliéf. Vzhľadom na mimoriadnu členitosť reliéfu sa vytvorila pestrá škála klimatopov, podporujúca vysokú biodiverzitu územia.

Obr. 2: Potok Livina vytvára meandre, miestami je tok hlbšie zarezaný v podloží.
Rastlinstvo a živočíšstvo

V údolných polohách v okolí potoka v dĺžke asi 1,5 km sa vyskytujú porasty jaseňovo-jelšových  podhorských  lužných  lesov. Porasty tohto biotopu sa vyskytujú väčšinou na dne širších horských údolí, kde je pôdny substrát s dostatkom živín presýtený prúdiacou podzemnou vodou. Takéto podmienky vyhovujú jelši lepkavej (Alnus glutinosa, obr. 3), typickej drevine brehových porastov potokov a vlhkých stanovíšť nížinných a podhorských polôh, ktorá vytvára stromové poschodie. Spoločenstvo prípotočnej jelšiny tvorí pomerne bohaté druhové zastúpenie krov, napr. hlohy (Crataegus sp.), bršlen európsky (Euonymus europaeus), kalina obyčajná (Viburnum opulus). Bylinný podrast tvoria vlhkomilné druhy, napr. záružlie močiarne (Caltha palustris, obr. 4), nezábudka močiarna (Myosotis palustris, obr. 5). Medzi typické prameniskové druhy patrí napr. slezinovka striedavolistá (Chrysosplenium alternifolium, obr. 6), žerušnica horká (Cardamine amara) alebo ostrica riedkoklasá (Carex remota). K nitrofilným druhom rastúcim na pôdach so zvýšeným obsahom dusíkatých látok patrí netýkavka nedotklivá (Impatiens noli-tangere), z drevín baza čierna (Sambucus nigra). Nakoľko samotný jelšový les tvorí iba niekoľko desiatok metrov široký pás popri potoku, samotný bylinný podrast ovplyvňujú aj okolité lesné porasty bučín.
Obr. 3: Jelša lepkavá


                 
Obr. 4: Jarný aspekt tvoria porasty záružlia







močiarneho a papradí

Obr. 5: Nezábudka močiarna



Obr.  6: Slezinovka striedavolistá
Mokraďový typ biotopu prípotočnej jelšiny tvorí vhodné prostredie pre rozmnožovanie obojživelníkov, napr. kunky červenobruchej (Bombina bombina) (obr. 7). Brehové porasty sú domovom dulovnice vodnej (Neomys fodiens) (obr. 8) alebo ryšavky žltohrdlej (Apodemus flavicolis).
Obr. 7: Kunka červenobruchá



Obr. 8: Dulovnica vodná

Zistených bolo viacero druhov zo skupín pavúky (Aranea), mäkkýše (Mollusca) a cicavce (Mammalia). Sumárny prehľad počtu zistených druhov živočíchov (mapovanie špecialistov pre vybrané skupiny živočíchov v období rokov 2014, 2015) je uvedený v tabuľke, ich podrobný súpis je súčasťou samostatnej Prílohy 6.7.

Počet zistených druhov živočíchov (obdobie 2014, 2015) podľa skupín:
	Skupina
	Počet druhov

	Amphibia
	1

	Aranea
	16

	Coleoptera
	3

	Lepidoptera
	7

	Mammalia
	9

	Mollusca
	14

	Odonata
	1

	Celkový súčet
	51


1.6.2. Stručný opis predmetu ochrany 

Predmetom ochrany chráneného územia sú:
	Biotopy európskeho významu

	Kód biotopu
	Kód Natura 2000
	Názov biotopu

	Ls1.3
	91E0*
	Jaseňovo-jelšové podhorské lužné lesy

Mixed ash-alder alluvial forests of temperate and Boreal Europe (Alno-Padion, Alnion incanae, Salicion albae)

	Ls5.1
	9130
	Bukové a jedľovo-bukové kvetnaté lesy

Asperulo-Fagetum beech forests


* prioritný biotop európskeho významu - biotopy, ktoré sú na území EÚ ohrozené vymiznutím, za ktorých ochranu má EÚ osobitnú zodpovednosť
Predmetom ochrany je aj biotop druhu živočícha európskeho významu kunka  červenobruchá (Bombina bombina).

Kunka červenobruchá Bombina bombina (Linnaeus, 1761) - Druh zameniteľný s kunkou žltobruchou (Bombina variegata). Je môžná ichhybridizácia. Oproti kunke žltobruchej na brušnej strane plošne prevláda tmavá farba nad oranžovou, oranžové škvrny na prsiach nie sú spojené so škvrnami na spodku predných končatín a koža je „hladšia”. 

Obr. 9: Kunka červenobruchá
1.6.3. Hodnotenie stavu predmetu ochrany, stanovenie priorít ochrany
Hodnotenie stavu biotopov európskeho významu, ktoré sú uvedené ako predmet ochrany podľa štandardných dátových formulárov (SDF):

	Kód biotopu
	Reprezentatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu v území
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	9130
	B
	C
	A
	B
	FV
	alp
	Nutné udržanie stavu v území
	Nízka

	91E0*
	B
	C
	A
	B
	U1
	alp
	Nutné zlepšenie stavu v území
	Stredná


	Názov druhu
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovni biogeografického regiónu
	Ciele ochrany
	Priorita

	Bombina bombina
	C
	B
	C
	C
	U2
	Nutné zlepšenie stavu v území
	Vysoká


Vysvetlivky:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Nastavenie priority cieľa ochrany je vo väzbe na stav biotopu alebo druhu v bioregióne. Konkrétny cieľ ochrany je viazaný na stav biotopu/druhu v území. Následne je potrebné tento stav udržať alebo zlepšiť, aby prípadné zhoršenie nemalo vplyv na celkové hodnotenie stavu biotopu/druhu v bioregióne.
Grafické znázornenie v tabuľke (podfarbenie) – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.
 Stav všetkých biotopov chránených v území je hodnotený ako „priaznivý - dobrý“, t.j. v kategórii B. Vzhľadom na hodnotenie týchto biotopov v rámci alpského bioregiónu „FV – priaznivý“ pre biotop 9130 a „U1 – nepriaznivý – nevyhovujúci“ pre biotop 91E0* je navrhnuté udržanie alebo zlepšenie stavu biotopov s nízkou alebo so strednou prioritou. V prípade biotopu druhu kunka červenobruchá (Bombina bombina) je hodnotený stav populácie druhu v území v kategórii C ako „nepriaznivý – narušený“ v rámci alpského bioregiónu hodnotený ako „U2 – nepriaznivý – zlý“. Zlepšenie biotopu druhu a jeho populácie má teda vysokú prioritu. Hlavné negatívne vplyvy pre druh predstavujú biologické procesy ako sukcesia alebo eutrofizácia, degradácia biotopov preferovaných v reprodukčnej aj mimo reprodukčnej fáze života a dopravné siete, predovšetkým cestné komunikácie a s nimi súvisiaci pohyb vozidiel. Uvažované opatrenia zahŕňajú sezónne obmedzenie ťažby dreva na vybraných lokalitách alebo budovanie a udržovanie existujúcich liahnísk (jamy a priekopy pre zadržanie vody).

V prípade konfliktu záujmov zlepšenia biotopu druhu a jeho populácie s lesohospodárskymi záujmami je vzhľadom na uvedené celkové hodnotenie druhu v území prioritná ochrana biotopu druhu.
Biotop jelšín Ls1.3 (91E0*) predstavuje lesné porasty, ktoré sa prirodzene vyvinuli na podmáčaných pôdach v okolí potoka Livina. Pozdĺž juhozápadnej hranice zasahuje do územia kontaktné spoločenstvo kvetnatých bučín Ls5.1 (9130). Najmä biotop jelšín je ovplyvnený na častiach realizovaným hospodárením. Prirodzená obnova lesných porastov je predpokladom zachovania biotopov, ktorých priaznivý stav hodnotený ako „dobrý“ môže zlepšiť úprava drevinového zloženia, diferenciácia štruktúry porastov a zastúpenie starých alebo odumretých stromov ako prirodzenej zložky biotopu pre zachovanie alebo zlepšenie jeho biodiverzity (druhovej rozmanitosti).

1.6.4. Hodnotenie ďalších osobitných záujmov ochrany prírody a krajiny v území 
Na území bola v období rokov 2014 a 2015 zistená pomerne bohatá fauna mäkkýšov (Mollusca). Prevládajú lesné eurytopné mezohygrofilné druhy ako Aegopinella pura – významný lesný druh žijúci v opadanke na zemi, pod tlejúcim drevom, rovnako aj v sutinách a na lesných skalkách; Oxychilus glaber žije v lesných sutinách vrátane suchých stanovíšť, ak majú dostatočný vegetačný kryt. Význačný druh skalnatých riečnych kaňonov, často viazaný na riečny fenomén. Druhová diverzita pavúkov (Araneae) nebola vysoká, zistila sa prítomnosť 16 druhov pavúkov. Coelotes inermis a Pardosa lugubris sa javia ako charakteristické druhy tohto typu biotopu. Pomerne vysoké zastúpenie hygrofilných a semi-hygrofilných druhov a jedincov v Livinskej jelšine (menej ako 50 % všetkých jedincov) charakterizuje daný biotop ako vlhkostne menej optimálny mikrohabitat, avšak poskytujúci vhodné refúgiá  práve pre druhy pavúkov náročných na prítomnosť vody. Sú to napr. Colotes inermis, Clubiona subtilis, Diplostyla concolor alebo ojedinele zastúpené hygrofilné druhy Pirata hygrophilus, Trochosa spinipalpis, Abacoproeces saltuum, Centromerus sylvaticus. CHA predstavuje novú lokalitu výskytu vážky (Odonata) Cordulegaster heros na Slovensku. Je to druh potokov s piesočnatým (jemný sediment) dnom, pretekajúcich lesnou krajinou. Známy areál druhu v SR zahŕňa Malé Karpaty, Záhorie a okolie Revúcej. Z cicavcov (Mammalia) tu žije viacero druhov národného ako aj európskeho významu, napr. (Rodentia) pĺšik lieskový (Muscardinus avellanarius), piskor obyčajný (Sorex araneus) a piskor malý (Sorex minutus).
Tab. 1: Ekosozologicky významné druhy živočíchov

	TAX_SKUP
	DRUH_lat
	DRUH_slov
	HABIT
	PRIL4
	PRIL6
	BERN
	RL

	Amphibia
	Bufo viridis
	Ropucha zelená
	4
	Na
	Eu
	2
	LR:cd

	Lepidoptera
	Iphiclides podalirius
	
	
	Na
	
	
	LR:nt

	Mammalia
	Muscardinus avellanarius
	pĺšik lieskový
	4
	
	Eu
	3
	LR:lc

	Mammalia
	Sciurus vulgaris
	veverica obyčajná
	
	
	Na
	3
	LR:lc

	Mammalia
	Sorex araneus
	piskor obyčajný
	
	
	Na
	3
	

	Mammalia
	Sorex minutus
	piskor malý
	
	
	Na
	3
	

	Odonata
	Cordulegaster heros
	
	2,4
	
	
	
	


Vysvetlivky:
HABIT, Smernica 92/43/EEC – Habitat Directive, Smernica o ochrane prírodných biotopov a voľne žijúcej fauny a flóry. 
Príloha 2: Druhy rastlín a živočíchov, ktorých ochrana vyžaduje určenie osobitných území ochrany prírody, 

Príloha 4: Druhy rastlín a živočíchov (okrem vtákov), ktoré potrebujú prísnu ochranu, 

Príloha 5: Druhy rastlín a živočíchov, ktorých zber alebo lov v prírode a exploatácia podliehajú riadenej regulácii. 

RL (Red List) – červený zoznam (Baláž D., Marhold, K., Urban P. (eds.), 2001: Červený zoznam rastlín a živočíchov Slovenska. Ochrana prírody (Suplement), 20, 160 s.)
Kategória CR (Critically Endangered) – kriticky ohrozený
Kategória EN (Endangered) – ohrozený

Kategória VU (Vulnerable) – zraniteľný
Kategória LR (Lowel risk) – menej ohrozený, s tromi podkategóriami:

LR:cd (Conservation dependent) – závislý na ochrane

LR:nt (Near Threatened) – takmer ohrozený

LR:lc (Least Concern) – najmenej ohrozený

Kategória LC (Least Concern) – menej dotknutý
Kategória DD (Data Deficient) – údajovo nedostatočný

Kategória NE (Nor Evaluated) – nehodnotený

PRIL4 - podľa prílohy č. 4/B k vyhláške č. 24/2003 Z. z. 
EU: Druhy európskeho významu 

Na: Druhy národného významu 

PRIL6 - podľa prílohy č. 6 k vyhláške č. 24/2003 Z. z.
EU: Druhy európskeho významu 

Na: Druhy národného významu
BERN

Bernská konvencia, Dohovor o ochrane voľne žijúcich organizmov a prírodných stanovíšť  

Príloha 2 Prísne chránené druhy živočíchov

Príloha 3 Chránené druhy živočíchov

1.7. Výsledky komplexného zisťovania stavu lesa 
CHA Livinská jelšina zasahuje do lesného hospodárskeho celku (LHC) Topoľčany, lesného celku (LC) Kulháň s platnosťou programu starostlivosti o les (PSL) na obdobie rokov 2010-2019 a LHC Patrovec, LC Patrovec s platnosťou PSL na obdobie rokov 2012-2021. Územie sa nachádza v lesnej oblasti 02 Podunajská nížina, podoblasť B Podunajská pahorkatina (bez nív).
V území sa nachádzajú lesné porasty alebo ich časti – JPRL v LC Kulháň: 90b, 98a1, 98a2, 98a4, 99_1, 99_2, 99_3, 116, 117, 4160 a LC Patrovec: 175a, 175b, 175c, ktoré sú zaradené do kategórie hospodárskych lesov. V dotknutých častiach lesných porastov sú zastúpené  lesné typy (LT):

· LT 901 Jaseňová jelšina (skupina lesných typov – SLT FrAl – Fraxineto – Alnetum, hospodársky súbor lesných typov – HSLT 323 Jaseňové jelšiny), tento lesný typ dominuje územiu v alúviu vodného toku.
· LT 2312 Živná ostricová buková dúbrava (SLT FQ – Fageto – Quercetum, HSLT 211 Živné bukové dúbravy)
· LT 3302 Ostricovo-chlpaňová dubová bučina (SLT QF – Querceto – Fagetum, HSLT 310 Svieže dubové bučiny)
· LT 3304 Medničková dubová bučina (SLT QF – Querceto – Fagetum, HSLT 311 Živné dubové bučiny)

· LT 3305 Ostricovo-marinková živná dubová bučina (SLT QF – Querceto – Fagetum, HSLT 311 Živné dubové bučiny), druhý najzastúpenejší LT
V území je na základe pedologického prieskumu zastúpených päť  hlavných pôdnych typov: Glejová pôda hnedá v koryte vodného toku, Ilimerizovaná pôda stredne typická slabohumózna, Ilimerizovaná pôda stredne skeletnatá slabohumózna, Ilimerizovaná pôda mierne skeletnatá slabohumózna a Hnedá lesná pôda mezotrofná skeletnatá slabohumózna. Porasty sa nachádzajú podľa zastúpených LT na rozhraní 2. – Bukovo-dubový a 3. lesného vegetačného stupňa – Dubovo-bukový. Zastúpené LT 2312, 3302, 3304, 3305 patria do skupiny lesných typov radu B – mezotrofný a LT 901 do skupiny lesných typov súboru „c“ – nitrofilného (nitrofilné slt s prúdiacou spodnou vodou patriace do mokrého edaficko-hydrického radu). Poškodenie porastu – výskyt škodlivých činiteľov je evidovaný na časti porastov – abiotické škodlivé činitele (mráz a sucho) a biotické škodlivé činitele (odhryz, hniloby a rakoviny). Lesné porasty majú 1. stupeň ohrozenia – mierne ohrozený porast alebo 0 – neohrozený porast. Porast 98a1 ma 2. stupeň ohrozenia – stredne ohrozený porast. (Stupeň ohrozenia vyjadruje stav lesného porastu a mieru jeho potenciálneho ohrozenia).

2. Socioekonomické pomery (využívanie územia a jeho okolia), pozitívne a negatívne faktory
2.1. Historický kontext 
Obec Zlatníky je prvýkrát písomne doložená v roku 1390. Suchá dolina bola súčasťou topoľčianskeho panstva. Od 17. storočia patrila obec panstvu Továrniky. Pôvodne sa volala Aranyas, neskôr Zlatník a od roku 1927 Zlatníky. Podľa dostupných historických prameňov mala obec v roku 1778 29 poddanských a 52 želiarskych rodín a bol tu mlyn. V rokoch 1784 – 1787 žilo v obci 436 obyvateľov (z toho 6 hrnčiarov). V roku 1807 bolo v obci 8 hrnčiarov a v roku 1812 iba 5. V roku 1811 žilo v obci 8 mlynárskych rodín. Jeden mlyn s pílou bol aj v osade Kulháň. V roku 1816 boli v obci 3 mlyny a 6 hrnčiarov. 

Z uvedeného vyplýva dlhodobá mlynárska a hrnčiarska tradícia. Obyvatelia sa okrem týchto remesiel venovali poľnohospodárstvu, práci v lesoch, drevovýrobe – najmä výrobe dýh na sudy a bahier na kolesá, plietli košíky a výrobky zo šúpolia. V 13. – 14. storočí obyvatelia ryžovali zlato, neskoršie pracovali ako roľníci, nádenníci, remeselníci. Za I. ČSR obyvatelia ostali pri tradičných zamestnaniach.

Využitie územia človekom a vplyv jeho aktivít dokumentujú dostupné historické mapy (http://mapa.zoznam.sk):

· historická mapa – Vojenské mapovanie I. (1769-1784) – najstaršia historická mapa dokumentuje územie ako bezlesné, lesné porasty sa rozprestierajú po pravej strane toku Livina. Severozápadne nad obcou Zlatníky sa nachádzal mlyn.
· historická mapa – Vojenské mapovanie II. (1819-1858) – aj toto mapovanie ukazuje územie ako bezlesné, zrejme porastené lúčnymi spoločenstvami, lesné porasty sú už rozšírené aj na ľavú stranu toku, na južnom okraji územia pribudol mlyn, v tomto období sú nad obcou na toku Livina činné dva mlyny.
· historická mapa – Vojenské mapovanie III. (1875-1883) – mapa spresňuje uvedený stav z II. mapovania, výraznejšie zmeny vo využití územia nie sú zreteľné.

Z ďalších historických údajov sú dostupné historické letecké mapy (http://mapy.tuzvo.sk/hofm/) z roku 1950, ktoré dokumentuje v území ešte stále lúčne porasty s výskytom lesných spoločenstiev po okraji územia, postupné rozširovanie lesných častí, hlavne na ľavej strane toku. Na mieste súčasných lesných porastov sú v okolí potoka pásy vegetácie, pravdepodobne brehový porast toku. V súčasnosti územiu dominuje biotop jelšín, ktorý sa prirodzene vyvinul na podmáčaných plochách v okolí potoka.
2.2. Stručný opis aktuálneho stavu
V súčasnosti v území dominujú lesné pozemky, malú časť zaberajú vodné plochy. Evidovaným vlastníkom podľa stavu katastra nehnuteľností sú fyzické osoby alebo fyzické osoby v rámci spoločnej nehnuteľnosti. Vodné plochy predstavujú tri pozemky, jeden v súkromnom vlastníctve, ďalšie dva nemajú  založený list vlastníctva – sú nevysporiadané. Evidovaným správcom pozemkov je Slovenský vodohospodársky podnik, š. p., Banská Štiavnica, Pozemkové spoločenstvo Lesné družstvo Borčany-Malé Hoste-Zlatníky a Lesy SR, š. p.

Hospodárenie na lesných pozemkoch prebieha v zmysle platnej legislatívy na základe predpisu PSL, ktorý je vyhotovovaný podľa stanoveného postupu s možnosťou pripomienkovania jeho obsahu dotknutými subjektami vrátane orgánov a organizácie ochrany prírody. Hospodárenie na lesných pozemkoch je teda aktívne realizované podľa potreby, hospodárskych predpisov a aktuálneho stavu územia.
Juhovýchodne od územia sa nachádza obec Zlatníky, v rámci územného rozvoja obce dochádza k posunu domovej zástavby a rekreačných objektov smerom k územiu. Významnejšie vplyvy osídlenia, turistiky a rekreácie na stav a ochranu územia nie sú zaznamenané. Potenciálnym negatívnym vplyvom môže byť vznik skládok nelegálneho odpadu alebo nelegálne výruby stromov. Územie sa nachádza na rozhraní dvoch poľovných revírov (Poľovný revír Dubiská a Poľovný revír Stará hora). Potok Livina je súčasťou rybárskeho revíru „Revír Livina“ 2-1150-4-2 (chovný revír – lososové vody pstruhové) bez zaznamenaného negatívneho vplyvu týchto aktivít na stav územia. 
2.3. Návrh zásad a opatrení využívania územia a jeho okolia z hľadiska cieľov ochrany 
Pre stav územia z hľadiska cieľov ochrany bola a je dôležitá oblasť lesného hospodárstva, pre ktorú sú následne rozpracované aj ciele starostlivosti a opatrenia na ich dosiahnutie. 
Lesné hospodárstvo

· antropogénna činnosť, realizovaná v rámci Slovenska v lesných porastoch viac ako 200 rokov. V území sú obhospodarované lesné porasty v zmysle pravidelne obnovovaného 10 ročného PSL. Obhospodarovanie ovplyvňuje funkčný typ porastu: produkčný alebo vodohospodársko-produkčný. Podľa intenzity a spôsobu lesného obhospodarovania môže byť vplyv činnosti na predmet ochrany pozitívny, neutrálny alebo negatívny.

· aktuálny predpis PSL pre LC Kulháň (2010-2019) a LC Patrovec (2012-2021) predpisuje prakticky v celom území realizáciu výchovných ťažieb (prečistky, prebierky) alebo v prípade biotopu kvetnatých bučín Ls5.1 je to dokončenie obnovy porastu formou maloplošného clonného rubu. Spôsob realizácie uvedených zásahov má vplyv na stav biotopov v území.
· lesné porasty vyžadujú v dlhodobom horizonte bežné, prípadne upravené hospodárenie, ktoré je zamerané na využitie maloplošných obnovných prvkov (skupiny, hlúčiky), v prípade potreby jednotlivý výber stromov (obnovu biotopu jelšín možno predpokladať pri aktuálne platných modeloch hospodárenia približne o 20 až 30 rokov, pri biotope bučín ich obnova aktuálne prebieha). V rámci výchovy porastu podporovať diferenciáciu štruktúry porastov (druhové zloženie a priestorová výstavba) s prípadným odstraňovaním nežiadúcich prímesí (najmä dub červený a borovica lesná) alebo invázne sa správajúcich druhov. Pre zvýšenie biodiverzity porastu je ďalej vhodné ponechať časť hrubých a cenných stromov a časť hmoty odumretých stromov. V prípade zabezpečenia ochrany druhu kunka červenobruchá (Bombina bombina) je v prípade potreby uvažované so sezónnym obmedzením ťažby dreva alebo budovaním a udržovaním existujúcich liahnísk (jamy a priekopy na zadržanie vody). Opatrenia majú lokálny charakter a nepredpokladá sa významné ovplyvnenie hospodárenia. Pre zabezpečenie vhodného prostredia druhu (biotop poskytujúci potravné a existenčné podmienky) je dôležité zachovanie charakteru existujúceho prostredia aj prostredníctvom uplatnenia uvedených spôsobov lesného hospodárenia.
Okrem uvedenej oblasti sú z hľadiska cieľov ochrany územia identifikované aj ďalšie oblasti ľudskej činnosti, ktoré vychádzajú z aktuálneho stavu a poznania územia a môžu mať potenciálny vplyv na ciele ochrany. Vplyv oblastí ľudskej činnosti na ciele ochrany územia, pre ktoré nie sú rozpracované ciele starostlivosti a opatrenia na ich dosiahnutie z dôvodu zanedbateľného alebo neidentifikovaného vplyvu na stav územia z hľadiska cieľov ochrany:

· poľovníctvo a rybárstvo

· osídlenie – územný rozvoj

· turistika a rekreácia

Poľovníctvo a rybárstvo

· antropogénne činnosti – bez zaznamenaných negatívnych prejavov na predmety ochrany v území,
· potenciálnym rizikom vplyvu na predmety ochrany môže byť napr. budovanie poľovníckych zariadení (posedy, krmelce), ktoré môžu koncentrovať zver, prikrmovanie zveri môže byť zdrojom šírenia invázne sa správajúcich alebo nepôvodných druhov rastlín. V prípade potreby môžu byť činnosti predmetom modifikácie navrhovaných opatrení programu starostlivosti.

Osídlenie – územný rozvoj

· antropogénna činnosť – bez zaznamenaných negatívnych prejavov na predmety ochrany v území,
· potenciálnym rizikom vplyvu na predmety ochrany môže byť napr. ďalšie rozširovanie zastavaného územia alebo rekreačných objektov, prípadne nelegálny vývoz a skládkovanie rôznych odpadov v blízkosti alebo priamo v území.
Turistika a rekreácia

· antropogénne činnosti – bez zaznamenaných negatívnych prejavov na predmety ochrany v území,
· potenciálnym rizikom vplyvu na predmety ochrany môže byť napr. zakladanie nelegálnych ohnísk, poškodzovanie lesného porastu (výrub a poškodzovanie stromov), nekontrolovaný nadmerný pohyb po biotopoch (najmä bicykle, prípadne motorky), ktoré spôsobí poškodenie alebo zničenie biotopov. V prípade potreby môžu byť predmetom modifikácie navrhovaných opatrení programu starostlivosti.
3. Ciele starostlivosti a opatrenia na ich dosiahnutie 
3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny
Dlhodobým (hlavným, strategickým) cieľom ochrany územia CHA Livinská jelšina je:
Do roku 2047 dosiahnuť zlepšenie stavu biotopu lužných lesov do kategórie A, dosiahnuť stav druhu európskeho významu a udržať stav biotopu bukových lesov v kategórii B.

Dlhodobý cieľ bude realizovaný prostredníctvom dôsledného dodržiavania cieľov a opatrení v jednotlivých ekologicko-funkčných priestoroch a zapojenia vlastníkov a užívateľov pozemkov do ochrany územia, do aktivít zachovávajúcich prírodné hodnoty a zároveň prinášajúcich prosperitu miestnym obyvateľom.

V CHA Livinská jelšina sú vyčlenené 3 ekologicko-funkčné priestory (EFP). EFP sú spravidla väčšie homogénne územia, ktoré zahŕňajú komplexy rovnakých alebo podobných biotopov, prípadne skupín biotopov, ktoré si vyžadujú rovnaký alebo veľmi podobný spôsob starostlivosti a majú aj podobné socioekonomické využitie. Pre CHA Livinská jelšina boli vyčlenené nasledovné EFP:
	Kód EFP
	Názov EFP
	Prehľad biotopov patriacich do EFP
	Špecifické socioekonomické využitie územia

	EFP1
	Lesný porast so zmeneným hospodárením
	Ls1.3 Jaseňovo-jelšové podhorské lužné lesy

Ls5.1Bukové a jedľovo-bukové kvetnaté lesy
(vymedzený na časti lesných porastov č. 175c a 175b v LC Patrovec, 90b, 98a1, 98a2, 98a4, 99_1, 99_2, 99_3 v LC Kulháň)
	bežné alebo upravené hospodárenie podľa PSL

	EFP2
	Lesný porast so zmeneným hospodárením s prímesou nepôvodných drevín
	Ls1.3 Jaseňovo-jelšové podhorské lužné lesy
(vymedzený na časti lesných porastov č. 175b v LC Patrovec, 116, 117, 4160 v LC Kulháň)
	bežné alebo upravené hospodárenie podľa PSL

	EFP3
	Porast nepôvodných drevín
	X9 Porasty nepôvodných drevín
(vymedzený na časti lesného porastu č. 175c v LC Patrovec)
	bežné alebo upravené hospodárenie podľa PSL


Územie nie je členené na zóny, na celom území je navrhnutý rovnaký – druhý stupeň ochrany.
3.2. Stanovenie operatívnych cieľov v nadväznosti na ekologicko-funkčné priestory a zóny 
Operatívne (vedľajšie) ciele nadväzujú na definovaný dlhodobý cieľ ochrany územia a podrobnejšie ho definujú pre jednotlivé EFP:

Vedľajší (operatívny) cieľ 1: Udržanie stavu kategórie B biotopu európskeho významu Ls5.1 (9130) Bukové a jedľovo-bukové kvetnaté lesy a do roku 2047 zlepšenie stavu prioritného biotopu európskeho významu Ls1.3 (91E0*) Jaseňovo-jelšové podhorské lužné lesy z kategórie B do kategórie A a následné zachovanie tohto stavu v rámci EFP 1 a EFP 2,  čím sa zároveň dosiahne aj nutné zlepšenie stavu druhu európskeho významu kunka červenobruchá (Bombina bombina) z kategórie C do kategórie B (prípadne A).

Vedľajší (operatívny) cieľ 2: Ponechanie biotopu v EFP3 (monokultúra duba červeného) na bežné hospodárenie a po dosiahnutí rubného veku zabezpečiť jeho zmenu na pôvodný biotop.

3.3. Rámcové plánovanie a modely hospodárenia pre lesné biotopy 
Rámcové plánovanie s modelmi hospodárenia sú základným predpokladom pre plánovanie hospodárskych opatrení pre jednotky priestorového rozdelenia lesa (JPRL) v rámci vyhotovenia PSL. Je opodstatnené z pohľadu ochrany lesných biotopov aktívne spolupracovať pri tvorbe modelov hospodárenia, ktoré sú rámcom, z ktorého vyhotoviteľ PSL vychádza pri tvorbe konkrétneho pokynu v JPRL v rámci pravidelnej obnovy PSL. 

Existujúce modely hospodárenia lesných porastov v nive potoka Livina budú vyžadovať uplatnenie jemnejších foriem obnovy porastov spolu s uplatnením drevín biotopu jelšín v obnovnom a cieľovom drevinovom zložení (LC Patrovec – modely uvažujú okrem maloplošného holorubu aj s maloplošným podrastovým hospodárskym spôsobom alebo s ich kombináciou, LC Kulháň – modely pre Prevádzkový súbor 323 79 a ZHSLT 35 neboli z dostupných zdrojov získané).

Zásady výchovy porastov

Hospodárske opatrenia by mali smerovať k zvýšeniu stability porastov. Žiadúce je podporovať menej zastúpené pôvodné druhy drevín a výchovnými zásahmi ovplyvniť aj štruktúru porastov (diferenciácia horizontálnej a vertikálnej štruktúry). V prípade potreby dôsledne odstraňovať nežiaduce alebo invázne sa správajúce druhy. Odstraňovanie stanovištne a geograficky nepôvodných druhov sa v prípade územia chráneného areálu aktuálne týka časti lesných porastov – 116, 117, 4160 (LC Kulháň) a 175b, 175c (LC Patrovec), respektíve vyčlenených ekologicko-funkčných priestorov (EFP2, EFP3) s výskytom borovice lesnej (existujúce plochy sú značne poškodené vetrom alebo snehom) a duba červeného. Jedince by sa mali postupne v rámci výchovy a obnovy porastov odstraňovať s podporou zastúpenia stanovištne pôvodných druhov drevín existujúcich biotopov (jelša, vŕby, buk, dub, hrab a cenné listnáče).
Zásady obnovy porastov

Pri obnove porastov v maximálnej miere využívať ich prirodzenú obnovu s preferenciou jemnejších obnovných prvkov – maloplošné formy rubov, prípadne účelový výber. Tým sa zabezpečí aj požiadavka na diferenciáciu štruktúry, ktorá je žiadaná už pri výchove lesných porastov. Umelú obnovu je potrebné realizovať z autochtónneho materiálu pochádzajúceho z príslušnej podoblasti lesov. V prípade duba červeného bude nutné sledovať a následne riešiť intenzitu jeho prirodzeného zmladenia a rozširovanie v rámci územia.
Pri hospodárskych opatreniach je ďalej žiaduce:

· z pohľadu zabezpečenia ochrany druhu kunka červenobruchá (Bombina bombina) akceptovať prípadné časové a priestorové obmedzenie hospodárskych aktivít alebo budovanie a udržiavanie existujúcich liahnísk (jamy a priekopy na zadržanie vody),
· udržiavať diverzitu mikrostanovíšť (prameniská, brehy tokov, výstupy materskej horniny, mokriny),
· zachovávať a podporovať obnovu prirodzených podmienok prostredia nevyhnutných pre existenciu daného biotopu (napr. vodný režim),
· ponechať časť hrubých a cenných stromov a časť hmoty odumretých stromov na dožitie a prirodzený rozpad ako prirodzenú zložku biotopov pre posilnenie ich druhovej diverzity. Pre priaznivý stav biotopu je určujúci aj minimálny počet takýchto stromov (Polák, Saxa, 2005):

Biotop Ls1.3 (91E0*)

Hrubé stromy (d1,3 ≥ 40 cm) a zvlášť cenné stromy (dutinové a hniezdne stromy, rozložité a košaté stromy, vzácne a zriedkavé pôvodné druhy, prípadne stromy o generáciu staršie ako okolitý porast, nemusia dosahovať limitnú hrúbku) spolu – 1-4 ks/ha rovnomerne po celej ploche

Hrubé mŕtve drevo (d½ ≥ 30 cm, l ≥ 3 m) - 2-3 ks/ha rovnomerne po celej ploche, v rôznom stupni rozkladu

Biotop Ls5.1 (9130)

Hrubé stromy (d1,3 ≥ 60 cm) a zvlášť cenné stromy (dutinové a hniezdne stromy, rozložité a košaté stromy, vzácne a zriedkavé pôvodné druhy, prípadne stromy o generáciu staršie ako okolitý porast, nemusia dosahovať limitnú hrúbku) spolu – 1-4 ks/ha rovnomerne po celej ploche

Hrubé mŕtve drevo (d½ ≥ 40 cm, l ≥ 3 m) - 2-3 ks/ha rovnomerne po celej ploche, v rôznom stupni rozkladu
Uvedený prístup obhospodarovania lesných porastov je potrebné uplatniť pri návrhu alebo revízii modelov hospodárenia v rámci pravidelnej obnovy PSL spolu s uplatnením zásad hospodárenia. Táto úloha je premietnutá aj do plánovaných opatrení programu starostlivosti, ktoré sú podrobne uvedené v ďalšej kapitole 3.4.
3.4. Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia 
Navrhované opatrenia sú spracované na obdobie rokov 2018 – 2047 v tabuľkovom prehľade v hierarchii podľa príslušných definovaných operatívnych (vedľajších) cieľov:
	Operatívny cieľ 1
	Udržanie stavu kategórie B biotopu európskeho významu Ls5.1 (9130) Bukové a jedľovo-bukové kvetnaté lesy a do roku 2047 zlepšenie stavu prioritného biotopu európskeho významu Ls1.3 (91E0*) Jaseňovo-jelšové podhorské lužné lesy z kategórie B do kategórie A a následné zachovanie tohto stavu v rámci EFP 1 a EFP 2,  čím sa zároveň dosiahne aj nutné zlepšenie stavu druhu európskeho významu kunka červenobruchá (Bombina bombina) z kategórie C do kategórie B (prípadne A).

Merateľný indikátor plnenia: V roku 2047 bude biotop Ls1.3. (91E0*) v priaznivom stave A, biotop Ls5.1 (9130) si udrží stav B a druh kunka červenobruchá (Bombina bombina) dosiahne stav B (prípadne A).

	Opatrenie 1.1
	Realizovať primeraný manažment lesných biotopov s preferenciou jemnejších obnovných prvkov

	Merateľný ukazovateľ plnenia: v PSL uplatňované plošne menšie obnovné prvky, preferované stanovištne pôvodné druhy drevín 

	Číslo aktivity 
	Opis aktivity
	výstup/ merateľný indikátor plnenia aktivity
	predpokladaný termín realizácie
	kto vykoná / zodpovednosť
	predpokladaný spôsob financovania
	EFP 

	1.1.1
	spolupráca pri pravidelnej obnove PSL (pripomienkovanie modelov hospodárenia, predkladanie požiadaviek ochrany prírody, pripomienkovanie návrhu PSL)
	modely hospodárenia a dokumentácia PSL so zapracovanými pripomienkami ŠOP SR, spisová agenda
	LC Kulháň:

2018-2019,

2028-2029,

2038-2039

LC Patrovec

2020-2021, 2030-2031, 2040-2041
	Správa CHKO Ponitrie
	rozpočet ŠOP SR
	1,2

	1.1.2.
	rokovanie a spolupráca s odborným lesným hospodárom (OLH) pri realizácii výchovných ťažieb (uplatnenie diferenciácie štruktúry porastu, odstraňovanie nežiaducich druhov, ponechanie hrubých a cenných stromov a časti biomasy odumretých stromov)
	záznamy o rokovaní, opatreniami dosiahnutý priaznivý stav A biotopu 91E0* a zachovaný stav B biotopu 9130
	podľa potreby v období 2018-2047 alebo do začiatku obnovy porastov (2036-2047)
	Pozemkové spoločenstvo LD Bo-MHo-Zl,

Lesy SR, š.p.,

Správa CHKO Ponitrie
	zmluvná starostlivosť,

OPKŽP,

finančný príspevok (§ 60),

rozpočet pozem. spoločenstva pri hospodárení v zmysle PSL,

rozpočet Lesy SR, š.p. pri opatreniach v zmysle PSL
	1,2

	1.1.3.
	rokovanie a spolupráca s OLH pri realizácii obnovných ťažieb (uplatnenie jemnejších obnovných postupov, ponechanie hrubých a cenných stromov a časti biomasy odumretých stromov)
	záznamy o rokovaní, opatreniami dosiahnutý priaznivý stav A biotopu 91E0* a zachovaný stav B biotopu 9130
	počas obnovy porastov (2026-2047)
	Pozemkové spoločenstvo LD Bo-MHo-Zl,

Lesy SR, š.p.,

Správa CHKO Ponitrie
	zmluvná starostlivosť,

OPKŽP,

finančný príspevok (§ 60),

rozpočet pozem. spoločenstva pri hospodárení v zmysle PSL,

rozpočet Lesy SR, š.p. pri opatreniach v zmysle PSL 
	1,2

	1.1.4.
	monitoring biotopov Ls1.3 a Ls5.1 a hodnotenie ich stavu
	Realizácia pravidelného monitoringu,  terénne záznamy, KIMS, zhodnotený stav biotopov
	2018-2047 (každých 5 rokov)
	Správa CHKO Ponitrie
	rozpočet ŠOP SR, príp. iné zdroje
	1,2

	Opatrenie 1.2
	Manažmentové opatrenia na vytvorenie podmienok pre kunku červenobruchú

	Merateľný ukazovateľ plnenia: vytvorené reprodukčné lokality pre kunku červenobruchú

	Číslo aktivity 
	Opis aktivity
	výstup/ merateľný indikátor plnenia aktivity
	predpokladaný termín realizácie
	kto vykoná / zodpovednosť
	predpokladaný spôsob financovania
	EFP 

	1.2.1.
	Monitoring populácie druhu kunka červenobruchá (Bombina bombina) 
	realizácia pravidelného monitoringu, terénne záznamy, KIMS 
	podľa harmonogramu monitoringu do roku 2047
	Správa CHKO Ponitrie
	OPKŽP

rozpočet ŠOP SR
	1,2

	1.2.2.
	sezónne obmedzenie lesohospodárskych opatrení v čase rozmnožovania druhu, na základe monitoringu - výsledky opatrenia 1.2.1., vrátane rokovania s OLH
	záznamy z rokovania, zrealizované sezónne obmedzenie v čase rozmnožovania druhu, podmienky pre zlepšenie stavu druhu do stavu kategórie B (príp. A)
	priebežne podľa opatrenia 1.2.1. do roku 2047
	Pozemkové spoločenstvo LD Bo-MHo-Zl,

Lesy SR, š.p.,

Správa CHKO Ponitrie
	zmluvná starostlivosť, rozpočet pozemkov. spoločenstva,

rozpočet Lesy SR, š.p. v rámci opatrení vyplývajúcich z PSL
	1,2

	1.2.3.
	budovanie a udržiavanie existujúcich liahnísk pre rozmnožovanie druhu (jamy a priekopy na zadržanie vody), na základe monitoringu - výsledky opatrenia 1.2.1., vrátane rokovania s OLH
	záznamy z rokovania, vybudované alebo udržiavané liahniská, podmienky pre zlepšenie stavu druhu do B (príp. A)
	priebežne podľa opatrenia 1.2.1. do roku 2047
	Správa CHKO Ponitrie, so súhlasom Pozemkového spoločenstva LD Bo-MHo-Zl a
Lesov SR, š.p.


	rozpočet ŠOP SR
	1,2

	1.2.4.
	zlepšenie informovanosti a komunikácie s vlastníkmi a užívateľmi územia, zapojenie do ochrany územia (poskytovanie konzultácií a aktuálnych informácií o možnostiach finančnej podpory pri realizácii požadovaných spôsobov hospodárenia)
	záznamy zo stretnutí, zapojenie vlastníkov a užívateľov do starostlivosti o územie, realizácia požadovaných spôsobov hospodárenia
	podľa potreby do roku 2047
	vlastníci, užívatelia, Správa CHKO Ponitrie
	fondy EÚ, štátny rozpočet,

rozpočet ŠOP SR
	1,2, 3

	Operatívny cieľ 2
	Ponechanie biotopu v EFP3 (monokultúra duba červeného) na bežné hospodárenie a po dosiahnutí rubného veku zabezpečiť jeho zmenu na pôvodný biotop.

Merateľný indikátor plnenia: V roku 2047 bude monokultúra duba červeného v rámci EFP3 odstránená a na jej mieste budú vysadené stanovištne pôvodné druhy drevín. 

	Opatrenie 2.1
	Zmena drevinového zloženia s dôrazom na pôvodné druhy drevín

	Merateľný indikátor plnenia: zmena drevinového zloženia v rámci EFP3 – eliminácia jedincov duba červeného v prospech pôvodných druhov drevín

	Číslo aktivity
	Opis aktivity
	výstup/ merateľný indikátor plnenia aktivity
	predpokladaný termín realizácie
	kto vykoná / zodpovednosť
	predpokladaný spôsob financovania
	EFP 

	2.1.1.
	spolupráca pri pravidelnej obnove PSL (pripomienkovanie modelov hospodárenia, predkladanie požiadaviek ochrany prírody, pripomienkovanie návrhu PSL)
	modely hospodárenia a dokumentácia PSL so zapracovanými pripomienkami ŠOP SR, spisová agenda
	LC Patrovec

2020-2021, 2030-2031, 2040-2041
	Správa CHKO Ponitrie
	rozpočet ŠOP SR
	3

	2.1.2.
	rokovanie a spolupráca s OLH pri realizácii obnovy EFP3 (podpora pôvodných druhov drevín, realizácia zmeny druhového zloženia - premena)
	záznamy o rokovaní, realizácia premeny v prospech drevín (jelša, vŕby, buk, dub, hrab a cenné listnáče)
	počas obnovy porastov (2036-2047)
	Pozemkové spoločenstvo LD Bo-MHo-Zl,

Správa CHKO Ponitrie
	zmluvná starostlivosť,

rozpočet pozemkov. spoločenstva v rámci opatrení z PSL
	3


Vysvetlivky:

Pozemkové spoločenstvo LD Bo-MHo-Zl – Pozemkové spoločenstvo lesné družstvo Borčany – Malé Hoste - Zlatníky

4. Spôsob vyhodnocovania plnenia programu starostlivosti  
Vyhodnocovanie plnenia programu starostlivosti bude realizované priebežne počas obdobia jeho platnosti. Uvažované obdobie 30 rokov (2018-2047) vychádza z ustanovení § 54 ods. 5 zákona č. 543/2002 Z. z. o ochrane prírody a krajiny. Kontroly a vyhodnocovanie budú realizované osobitnou komisiou, v ktorej budú zastúpené orgány štátnej správy, organizácia ochrany prírody, vlastníci a užívatelia pozemkov, prípadne ďalšie dotknuté subjekty. Vyhodnocovanie bude vychádzať z výstupov alebo merateľných indikátorov určených opatrení a podľa navrhovaných termínov. Kvôli prehľadnosti je spracovaný tabuľkový prehľad navrhovaných opatrení s termínmi ich realizácie (realizácia opatrenia v príslušnom roku je vyznačená „x“). V prípade podfarbenia políčka sa predpokladá v danom roku kontrolovateľný výstup. Komisia môže hodnotiť plnenie programu v týchto obdobiach. Zvýraznené konce dekády od začiatku platnosti programu starostlivosti sú navrhované ako minimálny počet termínov pre vyhodnotenie plnenia programu, roky s kontrolovateľným výstupom môžu slúžiť ako doplňujúce obdobia k navrhovanému minimálnemu rozsahu.

Vyhodnotenie plnenia programu starostlivosti sleduje napĺňanie stanovených opatrení, zároveň môže byť aj východiskom pre prípadné návrhy na modifikáciu programu starostlivosti. Dôvodom modifikácie vzhľadom na dlhé plánovacie obdobie programu môže byť napríklad nepredpokladaný vplyv klimatických faktorov alebo zintenzívnenie vplyvu niektorej z ľudských aktivít v rozsahu, ktorý má vplyv na predmety ochrany v území a vyžaduje tak riešenie vzhľadom na dosahovanie stanoveného dlhodobého cieľa ochrany. Priebežné vyhodnocovanie a aktualizáciu programu starostlivosti ustanovuje aj znenie § 54 ods. 5 zákona o ochrane prírody a krajiny. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú súčasťou programu starostlivosti.
Prehľad opatrení na obdobie platnosti PS s vyznačením termínov vyhodnocovania PS:

	Aktivita
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041
	2042
	2043
	2044
	2045
	2046
	2047

	1.1.1.
	x
	x
	x
	x
	
	
	
	
	
	
	x
	x
	x
	x
	
	
	
	
	
	
	x
	x
	x
	x
	
	
	
	
	
	

	1.1.2.
	x
	x
	x
	x
	x
	x
	x
	x
	x
	X
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.3.
	
	
	
	
	
	
	
	
	
	
	
	
	
	
	
	
	
	
	x
	x
	x
	x
	x
	x
	x
	x
	x
	x
	x
	x

	1.1.4.
	x
	
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	

	1.2.1.
	x
	x
	x
	x
	x
	x
	x
	x
	x
	X
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.2.
	x
	x
	x
	x
	x
	x
	x
	x
	x
	X
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.3.
	x
	x
	x
	x
	x
	x
	x
	x
	x
	X
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.4.
	x
	x
	x
	x
	x
	x
	x
	x
	x
	X
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	2.1.1
	
	
	x
	x
	
	
	
	
	
	
	
	
	x
	x
	
	
	
	
	
	
	
	
	x
	x
	
	
	
	
	
	

	2.1.2.
	
	
	
	
	
	
	
	
	
	
	
	
	
	
	
	
	
	
	x
	x
	x
	x
	x
	x
	x
	x
	x
	x
	x
	x


5. Použité podklady a zdroje informácií 
ISTB, KIMS - záznamy z interného a externého mapovania území (dostupnosť: Správa CHKO Ponitrie, Samova 3, Nitra)
Kolektív autorov (2002): Atlas krajiny SR. 1. vydanie. Bratislava, MŽP SR Bratislava, SAŽP Banská Bystrica,  344 s.

Košťál, J., Vojteková, H. 2013: Územia európskeho významu v pôsobnosti Správy CHKO Ponitrie. ŠOP SR, Banská Bystrica, 56 s.

Križová, E., 1995: Fytocenológia a lesnícka typológia. Vydavateľstvo TU vo Zvolene, Technická univerzita vo Zvolene, 202 s.

Marhold K.& Hindák F., (eds.), 1998: Zoznam nižších a vyšších rastlín Slovenska. Veda, vydavateľstvo SAV, Bratislava, 687 s.
Stanová, V.,  Valachovič, M. (eds.) 2002: Katalóg biotopov Slovenska. DAPHNE – Inštitút aplikovanej ekológie, Bratislava, 225 s.

Polák, P., Saxa, A., (eds.) 2005: Priaznivý stav biotopov a druhov európskeho významu. ŠOP SR, Banská Bystrica, 736 s.

Vyhláška MŽP SR č.24/2003 Z. z. v znení neskorších predpisov, ktorou sa vykonáva zákon 
č. 543/2000 Z. z. o ochrane prírody a krajiny

Výnos MŽP SR č. 3/2004-5.1 zo 14. júla 2004, ktorým sa vydáva národný zoznam území európskeho významu
Zákon č. 543/2002 Z. z. o ochrane prírody a krajiny v znení neskorších predpisov

Záverečné správy z výskumov (dostupnosť: Správa CHKO Ponitrie, Samova 3, Nitra):

Čejka, T., 2014: Záverečná správa z malakologického prieskumu vybraných lokalít v pôsobnosti CHKO Ponitrie

Čejka, T., 2015: Záverečná správa z malakologického prieskumu vybraných lokalít v pôsobnosti CHKO Ponitrie v roku 2015

Dúbravský, A., 2014: Záverečná správa  z mapovania vybraných druhov Coleoptera (Cerambycidae, Lucanidae) a Lepidoptera (Nymphalidae, Papilionidae) v Územiach európskeho významu  Bočina, Dolné lazy, Gýmeš, Hradná dolina, Kostolianske lúky, Kulháň, Livinská jelšina, Šándorky, Temešská skala, Vinište a Záhrada.
Krumpálová, Z., 2015: Záverečná správa z mapovania projektu 131 PS – časť pavúky (Araneae), CHKO Ponitrie

Šácha, D., 2015: Správa z výskumu vážok piatich území európskeho významu v pôsobnosti CHKO Ponitrie v roku 2015
web:

http://mapy.tuzvo.sk/hofm/
http://mapa.zoznam.sk
http://www.nlcsk.sk/nlc_sk/ustavy/uhul/komplexne_zistovanie_stavu_lesa.aspx
http://www.nlcsk.sk/nlc_sk/ustavy/uhul/archiv/technicka-prirucka-pripomienkovanie.aspx
www.cykloklub.sk

www.kamnaryby.sk
www.nlcsk.sk
www.zlatniky.sk

6. Prílohy 

Neslizi na pravne tkony.

6.1. Mapa predmetov ochrany 

6.2. Mapa identifikácie vlastnícko-užívateľských vzťahov

6.2.1. Mapa vlastníckych vzťahov

6.2.2. Mapa užívateľských vzťahov

6.3. Mapa využitia územia 

6.4. Mapa ekologicko – funkčných priestorov

6.5. Mapa zón  
Nie je súčasťou prílohy, nakoľko územie nemá vyčlenené zóny a na celom území je navrhovaný druhý stupeň územnej ochrany.

6.6. Mapy navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

6.7. Zistené druhy živočíchov v CHA Livinská jelšina (obdobie 2014, 2015)
Zistené druhy živočíchov v CHA Livinská jelšina (obdobie 2014, 2015):

	Amphibia
	

	Bufo viridis
	ropucha zelená

	Aranea
	

	Abacoproeces saltuum
	

	Agroeca brunnea
	

	Amaurobius ferox
	

	Centromerus sylvaticus
	

	Clubiona sp.
	

	Clubiona subtilis
	

	Coelotes inermis
	

	Diplostyla concolor
	

	Ero furcata
	

	Histopona torpida
	

	Lepthyphantes flavipes
	

	Pardosa lugubris
	

	Pirata hygrophilus
	

	Tegenaria campestris
	

	Tegenaria silvestris
	

	Trochosa spinipalpis
	

	Coleoptera
	

	Cerambyx scopoli
	

	Leptura rubra
	

	Strangalia melanura
	

	Lepidoptera
	

	Apatura ilia
	

	Arghynnis paphia
	

	Inachis io
	

	Iphiclides podalirius
	

	Issoria lathonia
	

	Polygonia c-album
	

	Vanessa atalanta
	

	Mammalia
	

	Apodemus flavicollis
	ryšavka žltohrdlá

	Apodemus sylvaticus
	ryšavka krovinná

	Clethrionomys glareolus
	hrdziak lesný

	Microtus arvalis
	hraboš poľný

	Muscardinus avellanarius
	pĺšik lieskový

	Sciurus vulgaris
	veverica obyčajná

	Sorex araneus
	piskor obyčajný

	Sorex minutus
	piskor malý

	Mollusca
	

	Aegopinella pura
	jagavka mriežková

	Arion fuscus
	slizovec hnedý

	Arion silvaticus
	slizovec lesný

	Arion subfuscus
	

	Cochlodina laminata
	vretenovka lesklá

	Discus rotundatus
	rebrovček jablčastý

	Fruticicola fruticum
	bucuľka hájová

	Isognomostoma isognomostoma
	

	Isognomostoma isognomostomos
	zuboústka trojzubá

	Limax cinereoniger
	slizniak pásavý

	Macrogastra ventricosa
	bambuška bachratá

	Monachoides incarnata
	

	Monachoides incarnatus
	vlahovka červenkastá

	Oxychilus glaber
	bliktra sutinová

	Odonata
	

	Cordulegaster heros

